Direktiva Komisije 2004/5/ES

z dne 20. januarja 2004

o spremembi Direktive 2001/15/ES glede vključitve nekaterih snovi v Prilogo

(Besedilo velja za EGP)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/398/EGS z dne 3. maja 1989 o približevanju zakonodaje držav članic, ki se nanaša na živila za posebne prehranske namene [1] in zlasti člena 4(2) Direktive,

po posvetovanju z Znanstvenim odborom za prehrano ali Evropsko agencijo za varnost hrane,

ob upoštevanju naslednjega:

(1) Direktiva Komisije 2001/15/ES z dne 15. februarja 2001 o snoveh, ki so lahko dodane za posebne prehranske namene v živilih za posebne prehranske namene [2] določa nekatere skupine snovi in za vsako od njih navaja kemijske snovi, ki se lahko uporabijo pri proizvodnji živil za posebne prehranske namene. Določa, da morajo s 1. aprilom 2004 države članice prepovedati trgovino s proizvodi, ki niso v skladu z Direktivo.

(2) Ob sprejemu Direktive 2001/15/ES številnih kemičnih snovi, dodanih za posebne prehranske namene v nekaterih živilih za posebne prehranske namene, ki se tržijo v nekaterih državah članicah, ni bilo mogoče vključiti v Prilogo k navedeni direktivi, ker jih Znanstveni odbor za prehrano (SCF) še ni ocenil.

(3) Navedene kemične snovi, ki sta jih Znanstveni odbor za prehrano ali Evropska agencija za varnost hrane od takrat že ocenila in so bile pozitivno znanstveno ocenjene, je treba vključiti v Prilogo k Direktivi 2001/15/ES.

(4) Ker so proizvodi, ki vsebujejo navedene snovi, na trgu v nekaterih državah članicah, je treba to direktivo prenesti v pravni red pred 1. aprilom 2004, s čimer se za snovi za omejeno obdobje izogne uporabi prepovedi iz Direktive 2001/15/ES, ki bi povzročila neupravičene motnje na trgu.

(5) Direktivo 2001/15/ES je torej treba ustrezno spremeniti.

(6) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -

SPREJELA NASLEDNJO DIREKTIVO:

Člen 1

Priloga k Direktivi 2001/15/ES se spremeni v skladu s Prilogo k tej direktivi.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 31. marca 2004. Besedilo teh predpisov takoj predložijo Komisiji skupaj s korelacijsko tabelo med predloženimi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 20. januarja 2004

Za Komisijo

David Byrne

Član Komisije

PRILOGA

Priloga k Direktivi 2001/15/ES se spremeni:

1. V oddelku, ki se nanaša na skupino 2 Minerali, se pod naslovom KALCIJ doda vrstica:

Snov Pogoji uporabe

Vsa FPNU FSMP

"- sulfat x"

2. V oddelku, ki se nanaša na skupino 3 Aminokisline, se dodajo vrstice:

Snov Pogoji uporabe

Vsa FPNU FSMP

"- L-serin - L-arginin-L-aspartat - L-lizin-L-aspartat - L-lizin-L-glutamat - L-acetil-L-cistein - N-acetil-L-metionin x x x x x x v izdelkih, ki so namenjeni za osebe, starejše od enega leta"

3. V oddelku, ki se nanaša na skupino 4 Karnitin in Tavrin, se doda vrstica:

Snov Pogoji uporabe

Vsa FPNU FSMP

"- L-karnitin-L-tartrat x"

[1] UL L 186, 30.6.1989, str. 27. Direktiva, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).

[2] UL L 52, 22.2.2001, str. 19.